Държавен вестник, бр. 12, 2022 г., стр. 15

БРОЙ  12	
Д Ъ Р Ж А В Е Н  В Е С Т Н И К 	
СТР.  15  
лучатели, сертифицирани получатели или 
от лица, които получават акцизни стоки 
на територията на страната, освободени за 
потребление на територията на друга дър-
жава членка“.
§ 42. В чл. 83е се правят следните до-
пълнения:
1. В ал. 1 след думите „по чл. 58а“ се 
поставя запетая и се добавя „временно 
сертифицираните получатели по чл. 76ц и 
лицата по чл. 76л“.
2. Създават се ал. 5 – 17:
„(5) В случаите по чл. 76в, ал. 4 може 
да не се предоставя отделно обезпечение, 
когато лицето е:
1. лицензиран складодържател и при 
условие че предоставеното обезпечение в 
съответствие с чл. 77, ал. 2 покрива и раз-
мера на акциза при получаване на стоки по 
чл. 76в, ал. 4;
2. регистриран получател и при условие че 
предоставеното обезпечение в съответствие 
с чл. 83а, ал. 2 покрива и размера на акциза 
при получаване на стоки по чл. 76в, ал. 4.
(6) Алинея 5, т. 1 се прилага и в случаите, 
когато за данъчния склад е предоставено 
обезпечение в размер на 30 млн. лв.
(7) За целите на прилагане на ал. 5, т. 1 
и ал. 6 при предоставено обезпечение под 
формата на банкова гаранция банката след-
ва да е задължена да изплати безусловно и 
неотменяемо, солидарно с посочения в нея 
длъжник, при първо писмено поискване от 
Централното митническо управление дъл-
жимите суми до определения в гаранцията 
максимален размер и за задължения във 
връзка с прилагането на чл. 76в, ал. 4.
(8) За целите на прилагане на ал. 5, т. 2 
при предоставено обезпечение под формата на 
банкова гаранция банката следва да е задъл-
жена да изплати безусловно и неотменяемо, 
солидарно с посочения в нея длъжник, при 
първо писмено поискване от териториалното 
управление дължимите суми до определе-
ния в гаранцията максимален размер и за 
задължения във връзка с прилагането на 
чл. 76в, ал. 4.
(9) Размерът на обезпечението за серти-
фицираните получатели по чл. 76у трябва да 
бъде определен така, че във всеки момент 
да покрива пълния размер на акциза за по-
лучаваните стоки, който е възникнал или 
би могъл да възникне при движението на 
стоките, включително през териториите на 
транзитно преминаваните държави членки.
(10) Обезпечението по ал. 9 покрива 
рисковете от неплащане на акцизи, които 
могат да възникнат през териториите на 
транзитно преминаваните държави членки 
и на територията на страната.
(11) Сертифицираните получатели по 
чл. 76у предоставят обезпечение пред мит-
ническите органи под формата на депозит в 
пари или банкова гаранция.
(12) За да бъде приета банковата гаранция, 
е необходимо банката да се задължи да из-
плати безусловно и неотменяемо, солидарно с 
посочения в нея длъжник, при първо писмено 
поискване от директора на компетентната 
териториална дирекция дължимите суми 
до определения в гаранцията максимален 
размер за възникнали, които биха могли да 
възникнат или установени в срока на банко-
вата гаранция задължения за заплащане на 
акциз, както и задължения за заплащане на 
акциз във връзка с чл. 20, ал. 2, т. 10, ведно 
с лихвата, смятано от първия ден след датата 
на възникване на задължението.
(13) Банковите гаранции трябва да са 
със срок на валидност не по-малко от една 
година от датата на издаването им.
(14) Промяна на размера на обезпечението 
на сертифициран получател се извършва 
с решение на директора на компетентната 
териториална дирекция, което е неразделна 
част от издаденото удостоверение.
(15) При подадено от сертифициран по-
лучател уведомление за промяна, свързана 
с промяна на размера на обезпечението, 
същото се подава ведно със:
1. документ, удостоверяващ, че сумата е 
постъпила по сметка на Агенция „Митници“ 
към датата на подаване на уведомлението, 
в случаите на искане за определяне на по-
висок размер на обезпечението;
2. банкова гаранция, или
3. анекс за изменение на банкова гаранция.
(16) Правото на ползване на новоопре-
деленото обезпечение на сертифициран 
получател възниква от датата на връчване 
на решението по ал. 14.
(17) Обезпечението, предоставено от 
сертифициран получател по чл. 76у, се осво-
бождава изцяло или частично с решение на 
директора на компетентната териториална 
дирекция в 30-дневен срок, считано от да-
тата, на която е:
1. влязло в сила решение за промяна на 
обезпечението – намаляване на обезпече-
нието и при условие че сертифицираният 
получател няма задължения за акциз;
2. влязло в сила решение за прекратяване 
на удостоверението за регистрация и при 
условие че сертифицираният получател няма 
задължения за акциз.“
§ 43. В чл. 83з се създава ал. 3:
„(3) В случаите по чл. 83е, ал. 5 директорът 
на компетентната териториална дирекция 
издава на лицето, подало уведомление по 
чл. 76в, ал. 4, документ, удостоверяващ, че 
размерът на акциза за стоките, които ще 
бъдат получени, е обезпечен или че стоките 
са освободени от заплащане на акциз по 
ред и начин, определени с правилника за 
прилагане на закона.“